Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 511

1. Részt vesz a szociális, gyermekjóléti ellátás és gyermekvédelem területén jelentkező szükségletek, igények feltárásában, feltérképezésében és a helyi támogatási rendszer kialakításában, működtetésében A szociális, gyermek- és ifjúságvédelmi ügyintéző legyen képes: — átlátni a mai magyar társadalom szerkezetét és legfontosabb szociális problémáit, a gyermekek helyét a társadalomban, 2001/149. szám — értelmezni a társadalmi egyenlőtlenségek keletkezésének és újratermelődésének okait és folyamatát, — felismerni a család szocializációs szerepét és jelentőségét, a családi gazdálkodás jellemzőit, — felismerni a településre, a lakókörnyezetre jellemző szociális hiányokat, szociális problémákat, az egyes társadalmi rétegek kulturális és szubkulturális jellemzőit, — érzékelni a szociális hiányokból származó társadalmi konfliktusokat és személyiségtorzító hatásokat, — az ügyfélforgalom során beérkező adatokból, igényekből következtetni a szociális ellátás hiányosságaira, az újabb ellátások iránti igényekre, — érzékelni a szociális hiányok feltárásában és a szükségletek kielégítésében mozgósítható társadalmi erőket és társadalmi szerveződéseket, a helyi társadalom önszerveződésének formáit, — alkalmazni azokat a szociológiai, statisztikai, demográfiai módszereket, mutatókat, amelyekkel ismereteket szerezhet a helyi társadalom szerkezetéről; amelyek alkalmasak a szociális problémák feltárására, valamint a szociálisan veszélyeztetettek körének felderítésére.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes